**PRIMĂRIA MUNICIPIULUI SUCEAVA**

**Direcţia Urbanism, Amenajarea Teritoriului şi Cadastru**

**Serviciul Urbanism, Amenajarea Teritoriului**

**Compartimentul Strategii Urbane şi Gestionare Documentaţii de Urbanism**

**Nr. 13497 / 10.04.2017**

**RAPORTUL COMPARTIMENTELOR DE SPECIALITATE**

Compartimentul Strategii Urbane şi gestionare documentaţii de urbanism şi Serviciul Urbanism, Amenajarea Teritoriului din cadrul Primăriei municipiului Suceava consideră oportun şi legal proiectul de hotărâre privind aprobarea documentaţiei de urbanism – Plan urbanistic zonal şi a Regulamentului de urbanism aferent pentru construirea a trei hale cu destinatia de producție tămplărie PVC, depozitare și clădiri cu destinația de showroom, birouri, magazin piese auto, locuri de parcare, împrejmuire, pe teren proprietate privată în suprafață totală de 4063 mp, identic cu parcelele cadastrale nr. 48163 (1185mp), nr. 49545 (1135mp), nr. 49573 (898mp), nr. 38641 (845mp), situat în intravilanul municipiului Suceava, pe strada Grigore Alexandru Ghica.

Legalitatea proiectului este susţinută de prevederile legislaţiei în vigoare, şi anume: Legea nr. 50/1991 privind autorizarea executării lucrărilor de construcţii, republicată, Ordinul MDRL 839/12.10.2009 privind aprobarea Normelor metodologice de aplicare a Legii nr. 50/1991 republicata, ale Legii nr. 350/2001 privind amenajarea teritoriului şi urbanismul, HGR nr. 525/1996, republicată, privind aprobarea Regulamentului General de Urbanism, Planul Urbanistic General al Municipiului Suceava cu Regulamentul Local de Urbanism aferent, legislaţia de specialitate privind protecţia mediului, de viaţă al populaţiei, alte acte normative în vigoare.

Oportunitatea acestui proiect de hotărâre constă în necesitatea de a reglementa urbanistic o zonă din municipiul Suceava privind regimul de construire, funcţiunea zonei, înălţime maximă admisă, coeficientul de utilizare a terenului (CUT), procentul de ocupare a terenului (POT), retragerea clădirilor faţă de aliniament şi distanţele faţă de limitele laterale şi posterioare ale parcelei, caracteristicile arhitecturale ale clădirilor, materiale admise, organizarea circulaţiei şi acceselor, spaţii verzi amenajate, locuri de parcare, in vederea construirii unor spații industriale care sa deserveasca populatia municipiului, concomitent cu cresterea numărului de locuri de muncă.